Trods efterlysninger og vidneforklaringer er det ikke lykkedes Nordjyllands Politi, at finde de to mænd, der for snart en uge siden, begik hjemmerøveri hos en 54-årig mand på Mølndalsvej i Nørresundby. De to mænd overfaldt den 54-årige, bandt ham til en stol og satte tape for munden af ham. Mændene stjal piller, samt smykker til en værdi af 80.000 kroner. Nordjyllands Politi efterlyste vidner i forbindelse med hjemmerøveriet, men ingen har meldt sig. Vicepolitikommissær Torben Asmussen fra Nordjyllands Politi fortæller, at der nu skal foretages tekniske undersøgelser af forskellige ting fra hjemmet, som forhåbentlig kan bringe dem tættere på en opklaring. Der går dog flere uger før, der kommer svar på de tekniske undersøgelser.

Opsummering:
De to mænd, der onsdag den 31. august bandt en mand fast til en stol, mens de stjal flere af hans ejendele, er stadig på fri fod.